**Z Á P I S N I C A**

zo zasadnutia obecného zastupiteľstva Zbyňov konaného dňa

07.03.2022 o 17,00 hod. v sále obecného úradu.

**Prítomní:**

Starosta obce : Mgr. Marián Miškovský

Poslanci:

- Ing. Ľubica Hrušková

- Ing. Michal Smuda

- Roman Urík

- Ing. Daniel Adamovský

Ospravedlnení: - Peter Bielik

- Pavol Majerčík

- Pavol Putera

Kontrolór: Alena Uríková

Z celkového počtu 7 poslancov boli na rokovaní obecného zastupiteľstva prítomní 4 poslanci a neskoršie prišiel pán Bielik.

Prítomní poslanci a obecné zastupiteľstvo bolo podľa § 12 ods. 2 zákona SNR č. 369/1990 Zb. o obecnom zriadení v platnom znení uznášaniaschopné.

Rokovanie obecného zastupiteľstva bolo zvolané s nasledovným návrhom programu:

**Program**: 1. Otvorenie zasadania

2. Schválenie programu zasadania

3. Voľba overovateľov zápisnice

4. Riešenie spoločného stavebného úradu

5. Schválenie rozpočtového opatrenia č.1/2022

6. Zásady hospodárenia

7. Schválenie odpredaja obecného pozemku

8. Schválenie členských poplatkov

9. Správa o činnosti kontrolóra za rok 2021

10. Diskusia

11. Záver

Rokovanie obecného zastupiteľstva otvoril a viedol starosta obce Mgr. Marián Miškovský.

**bod. č. 2** - **Schválenie programu zasadania**

Starosta obce v úvode rokovania predniesol poslancom OZ návrh programu zasadnutia. Nakoľko nikto nemal návrhy na doplnenie programu, dal o predloženom návrhu programu hlasovať:

|  |  |  |
| --- | --- | --- |
| za: 4 | proti: 0 | zdržal sa: 0 |
| Ing. Michal Smuda, Roman Urík, Ing. Ľubica Hrušková, Ing. Daniel Adamovský |  |  |

**bod č. 3**  **- Voľba overovateľov zápisnice**

Za overovateľov zápisnice starosta určil: Ing. Ľubica Hrušková

Roman Urík

**bod č. 4 – Riešenie spoločného stavebného úradu**

Starosta oboznámil OZ s informáciou odísť zo spoločného stavebného úradu v Rajci a vytvorení nového spoločného stavebného úradu aj s niektorými obcami. Nakoľko pracovníčka stavebného úradu v Rajci dala výpoveď a nová prijatá pracovníčka sa musí zorientovať v problematike.  V súčasnosti tam máme veľa nevybavených stavebných spisov. Je to zatiaľ len predbežná informácia. Obecné zastupiteľstvo zobralo informáciu o vytvorení nového spoločného stavebného úradu na vedomie.

|  |  |  |
| --- | --- | --- |
| za: 4 | proti: 0 | zdržal sa: 0 |
| Ing. Michal Smuda, Roman Urík, Ing. Ľubica Hrušková, Ing. Daniel Adamovský |  |  |

**bod č. 5 – Schválenie rozpočtového opatrenia č.1/2022**

Pani Gavláková oboznámila OZ s rozpočtovým opatrením, ktoré bolo poslancom poslané na mail. Príjmy boli navýšené o 4 009,60 €. Bola v tom dotácia pre MŠ, ÚPSV a rodiny na podporu výchovy a vzdelávania k stravovacím návykom detí a dar v sume 1000 € od lesného spoločenstva na zhotovenie prístrešku do MŠ. Následne boli upravené aj výdavky. Obecné zastupiteľstvo rozpočtové opatrenie č.1/2022 jednohlasne schválilo.

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik, |  |  |

OZ bolo informované o čerpaní rezervného fondu na rekonštrukciu hasičskej zbrojnice v sume 4 000 € a rekonštrukciu budovy COOP Jednota v sume 32 000 € na rekonštrukciu kúrenia.

OZ následne čerpanie rezervného fondu jednohlasne schválilo.

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik, |  |  |

**bod č. 6 - Zásady hospodárenia**

Bola vypracovaná smernica Zásad hospodárenia  obce Zbyňov, ktorá bola následne zaslaná poslancom na preštudovanie. Obecné zastupiteľstvo schválilo Zásady hospodárenia obce Zbyňov jednohlasne

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik |  |  |

**bod č. 7 - Schválenie odpredaja obecného pozemku**

Obecné zastupiteľstvo schválilo v nadväznosti na Uznesenie OZ v Zbyňove č. 31/2021 zo dňa 10. decembra 2021, prevod majetku obce, a to pozemku KNC parcelné číslo KNC 436/14 o výmere 281 m2, druh pozemku: lesný pozemok, ktorý bol zameraný geometrickým plánom číslo 43432611-071/2021, ktorý vyhotovil dňa 20.4.2021 Ing. Radomír Blažek – Geodetic, IČO 43432611 vedenom pre katastrálne územie Zbyňov, v celosti vo vlastníctve Obce Zbyňov predajom majetku obce do vlastníctva Jaroslava Martinku, nar. ..................... bytom ......................., 015 01 Rajec, za kúpnu cenu 6,80 €/m2, celkom vo výške 1 910,80 €

podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov, z dôvodu hodného osobitného zreteľa, ktorý je daný tým, že pozemok má spoločnú susednú hranicu s pozemkom KNC parcelné č. 439/1, druh pozemku: zastavaná plocha a nádvorie o celkovej výmere 273 m2 a s pozemkom KNC č. 439/2, druh pozemku: zastavaná plocha a nádvorie o celkovej výmere 18 m2 zapísaným na liste vlastníctva č. 269 pre k. ú. Zbyňov, ktoré v celosti vlastní Jaroslav Martinka, ktorý kúpou pozemku pôdorysne ucelí susedné pozemky vo svojom vlastníctve. Pozemok svojim umiestnením a rozmerom nie je využiteľný pre iného žiadateľa.

Kupujúci je povinný zaplatiť všetky poplatky spojené s prevodom vlastníctva súvisiace.

Obecné zastupiteľstvo

1. Konštatuje,

že žiadateľ na svoje náklady zabezpečil vyhotovenie geometrického plánu číslo 43432611-071/2021, ktorý vyhotovil dňa 20.4.2021 Ing. Radomír Blažek – Geodetic, IČO 43432611 vedenom pre katastrálne územie Zbyňov.

1. Konštatuje,

že zámer prevodu pozemku obce predajom, z dôvodov hodných osobitného zreteľa v zmysle § 9a, ods. 8 písm. e/ zákona 138/1991 Zb. o majetku obcí v znení neskorších predpisov bol zverejnený na úradnej tabuli obce, webovom sídle obce 20.01.2022 do konania obecného zastupiteľstva.

1. Poveruje

starostu obce, aby s kupujúcim uzavrel a podpísal v mene Obce Zbyňov Kúpnu zmluvu.

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik, |  |  |

Obecné zastupiteľstvo schválilo

v nadväznosti na Uznesenie OZ v Zbyňove č. 32/2021 zo dňa 10. decembra 2021, prevod majetku obce, a to pozemku KNC parcelné číslo 697/8 o výmere 17 m2, druh pozemku: zastavaná plocha a nádvorie, ktorý bol zameraný geometrickým plánom číslo 2353/2021, ktorý vyhotovil dňa 11.11.2021 Edita Murínová, IČO: 35122935 vedenom pre katastrálne územie Zbyňov, v celosti vo vlastníctve Obce Zbyňov predajom majetku obce do spoluvlastníctva Jaroslava Súkeníka, nar. ............. bytom ......................., 013 19 Zbyňov a Ivany Bariakovej, nar. ..................... bytom..................... za kúpnu cenu 6,80 €/m2, celkom vo výške 115,60 €

podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov, z dôvodu hodného osobitného zreteľa, ktorý je daný tým, že pozemok má spoločnú susednú hranicu s pozemkom KNC parcelné č pozemku: z. 166/1, druh zastavaná plocha a nádvorie o celkovej výmere 335 m2 a s pozemkom KNC č. 166/2, druh pozemku: zastavaná plocha a nádvorie o celkovej výmere 115 m2 zapísaným na liste vlastníctva č. 1416 pre k. ú. Zbyňov, ktoré v celosti vlastní Jaroslav Súkeník a Ivana Bariaková, ktorý kúpou pozemku pôdorysne ucelí susedné pozemky vo svojom vlastníctve.

Pozemok je pre obec neupotrebiteľným, je malej výmery a svojim umiestnením a rozmerom nie je využiteľný pre obec ani iné osoby.

Kupujúci sú povinní zaplatiť všetky poplatky spojené s prevodom vlastníctva súvisiace.

1. Konštatuje,

že žiadateľ na svoje náklady zabezpečil vyhotovenie geometrického plánu 2353/2021, ktorý vyhotovil dňa 11.11.2021 Edita Murínová, IČO: 35122935 vedenom pre katastrálne územie Zbyňov,

1. Konštatuje,

že zámer prevodu pozemku obce predajom, z dôvodov hodných osobitného zreteľa v zmysle § 9a, ods. 8 písm. e/ zákona 138/1991 Zb. o majetku obcí v znení neskorších predpisov bol zverejnený na úradnej tabuli obce, webovom sídle obce 20.01.2022 do konania obecného zastupiteľstva.

1. Poveruje

starostu obce, aby s kupujúcimi uzavrel a podpísal v mene Obce Zbyňov Kúpnu zmluvu.

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik |  |  |

**bod č. 8 - Schválenie členských poplatkov**

Starosta oboznámil OZ o členských poplatkoch:

- spoločný úrad Rajec

- oblastná organizácia cestovného ruchu

Obecné zastupiteľstvo schválilo členské poplatky jednohlasne

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik |  |  |

**bod. č.9. Správa o kontrolnej činnosti za rok 2021**

Kontrolórka obce pani Alena Uríková oboznámila OZ s plánom kontrolnej činnosti za rok 2021. - kontrola inventarizácie finančných prostriedkov obce

- kontrola dodržiavania zákona o cestovných náhradách

- vypracovanie stanoviska k záverečnému účtu obce

- vybavovanie sťažností

- vyberanie správnych poplatkov

- vypracovanie plánu kontrolnej činnosti na prvý polrok 2022

- kontrola prevodu a prenájmu majetku bude prenesená do tohto roku

Celé znenie Plánu kontrolnej činnosti hlavnej kontrolórky za rok 2021 je prílohou zápisnice.

Obecné zastupiteľstvo v Zbyňove

1. berie na vedomie

Správu o kontrolnej činnosti hlavnej kontrolórky obce Zbyňov za rok 2021.

|  |  |  |
| --- | --- | --- |
| za: 5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik |  |  |

**bod. č. 10 – Rôzne**

OZ sa zúčastnila spoločnosť Dream reality s.r.o. a predstavila projekt IBV rodinných domov na pozemkoch, ktoré sa nachádzajú v našej obci, ale patria do katastrálneho územia Rajeckých Teplíc.

Obecné zastupiteľstvo v Zbyňove zobralo na vedomie informáciu o individuálnej bytovej výstavbe Realitným centrom Dream Reality v lokalite pod Táborom.

|  |  |  |
| --- | --- | --- |
| za: 4 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, |  |  |

Pán Martinka s dcérou sa zúčastnili OZ, aby sa informovali ako pokračuje vytvorenie parkovania respektíve dopravné značenie pre turistov, ktorí smerujú na Budzogáň. Už je tomu 10 mesiacov a nič sa neudialo. Turisti stále parkujú na súkromných pozemkoch a poškodzujú ich. Dali návrh umiestniť značku na parkovanie pri futbalovom ihrisku.

Starosta – informoval, že situáciu riešil s troma cestnými inžiniermi a doteraz sa mu nepodarilo nikoho zohnať. Jednou z možností je aj  OOCR, ktorá môže danú situáciu vyriešiť.

Starosta sa spojí s pánom Slyškom predsedom OOCR, prehodnotia aké sú možnosti dopravného značenia a v prípade, že sa nenájde riešenie obec umiestní na vlasntné náklady tieto značky.

Starosta – informoval čo budeme robiť s obecnou Aviou pravidelne sa na nej vykonáva technická kontrola. Naposledy bol poškodený hlavný brzdový valec, menili sa pneumatiky.

Pán Sopko podal žiadosť  vyriešiť situáciu na ulici Pri Rajčanke v prípade že je daždivé počasie tak mu z ulice tečie voda na jeho pozemok nakoľko je ulica zle vyspádovaná.

Na obecný úrad bola podaná žiadosť pána Daniela Kaveckého na premostenie potoka pri ulici Ku Skalám parcela KNC 120. Obecné zastupiteľstvo žiadosť prerokovalo a premostenie potoka pri ulici Ku Skalám pred parcelou žiadateľa schválilo.

|  |  |  |
| --- | --- | --- |
| za:5 | proti: 0 | zdržal sa: 0 |
| Ing. Daniel Adamovský, Roman Urík, Ing. Michal Smuda, Ing. Ľubica Hrušková, Peter Bielik, |  |  |

V Zbyňove 15.03.2022 Mgr. Marián Miškovský

starosta obce

Overovatelia: Ing. Ľubica Hrušková

Roman Urík